

Түркістан облысы 
Шардара ауданы әкімдігі
ҚАУЛЫ


2026 жылғы 7 шілдедегі                                                                     № 276               






Шардара ауданы әкімдігінің 2024 жылғы 14 қазандағы
№256 «Мемлекеттік мекемелердің ережелерін бекіту туралы» 
қаулысына өзгеріс енгізу туралы


Қазақстан Республикасының «Қазақстан Республикасындағы жергілікті мемлекеттік басқару және өзін-өзі басқару туралы» Заңының 37-бабына сәйкес Шардара ауданы әкімдігі ҚАУЛЫ ЕТЕДІ:
         1. Шардара ауданы әкімдігінің 2024 жылғы 14 қазандағы                              №256 «Мемлекеттік мекемелердің ережелерін бекіту туралы» қаулысымен бекітілген 16-қосымшасы осы қаулының қосымшасына сай жаңа редакцияда бекітілсін.
         2. Шардара ауданы әкімдігінің «Шардара аудандық ішкі саясат бөлімі» мемлекеттік мекемесінің басшысы Е.Абдразахов мемлекеттік мекеменің Ережесін қолданыстағы заңға сәйкес Әділет органдарында тіркеуден өткізсін.
3. Осы қаулының орындалуын бақылау аудан әкімінің орынбасары Б.Туребековке жүктелсін.


Аудан әкімі                                                               		А.Карсыбаев

Шардара ауданы әкімдігінің 2026 жылғы 7 шілдедегі
№ 276  қаулысына қосымша 


Шардара ауданы әкімдігінің «Шардара аудандық ішкі саясат бөлімі» 
мемлекеттік мекемесі туралы ЕРЕЖЕ

1. Жалпы ережелер

1. Шардара ауданы әкімдігінің «Шардара аудандық ішкі саясат бөлімі» мемлекеттік мекемесі (бұдан әрі - Бөлім) мемлекеттік басқаруды заңнамада көзделген шекте Шардара ауданында ішкі саясат саласында мемлекеттік саясатты жүзеге асыруға уәкілетті, Қазақстан Республикасының жергілікті бюджеттен қаржыландырылатын атқарушы орган болып табылады.
2. Бөлімнің ведомстволары жоқ.
3. Бөлім өз қызметін Қазақстан Республикасының Конституциясына және заңдарына, Қазақстан Республикасының Президенті мен Үкіметінің актілеріне, өзге де нормативтік құқықтық актілерге, сондай-ақ осы Ережеге сәйкес жүзеге асырады.
4. Бөлім мемлекеттік мекеме ұйымдық-құқықтық нысанындағы заңды тұлға болып табылады, мемлекеттік тілде өз атауы бар мөрі мен мөртаңбалары, белгіленген үлгідегі бланкілері, Қазақстан Республикасының заңнамасына сәйкес қазынашылық органдарда шоттары бар.
5. Бөлім азаматтық-құқықтық қатынастарды өз атынан жасайды.
6. Бөлім Қазақстан Республикасының заңнамасына сәйкес уәкілеттік берілген жағдайда ол мемлекеттің атынан азаматтық-құқықтық қатынастардың тарапы болуға құқығы бар.
7. Бөлім өз құзыретінің мәселелері бойынша заңнамада белгіленген тәртіппен Бөлім басшысының бұйрықтарымен және Қазақстан Республикасының заңнамасында көзделген басқа да актілермен рәсімделетін шешімдер қабылдайды.
8. Бөлім құрылымы мен штат санының лимиті Қазақстан Республикасының заңнамасына сәйкес бекітіледі.
9. Заңды тұлғаның орналасқан жері: Қазақстан Республикасы, Түркістан облысы, 161400, Шардара қаласы, Төле би көшесі, 40Б.
10. Осы Ереже Бөлімнің құрылтай құжаты болып табылады.
11. Бөлімнің қызметін қаржыландыру Қазақстан Республикасының заңнамасына сәйкес республикалық және жергілікті бюджеттен, Қазақстан Республикасы Ұлттық Банкінің бюджетінен (шығыстар сметасынан) жүзеге асырылады.
12. Бөлім кәсіпкерлік субъектілерімен Бөлім өкілеттіктері болып табылатын міндеттерді орындау тұрғысынан шарттық қарым-қатынас жасауға тыйым салынады.
Егер Бөлім заңнамалық актілерімен кірістер әкелетін қызметті жүзеге асыру құқығы берілсе, онда алынған кіріс, егер Қазақстан Республикасының заңнамасында өзгеше белгіленбесе, мемлекеттік бюджетке жіберіледі.

2. Бөлімнің мақсаттары мен өкілеттіліктері

13. Мақсаты: 
Шардара ауданында ішкі саясат саласындағы мемлекеттік саясатты жүзеге асыру.  
14. Өкілеттіктері: 
1) Бөлімнің құқықтары:
мемлекеттік органдардан, басқа да ұйымдардан тиісті мәліметтерді сұратуға және алуға; 
өз құзыреті шегінде жергілікті бюджеттен қаржыландырылатын ұйымдарға тапсырмалар беруге; 
өз құзыреті шегінде бұйрықтар шығаруға; 
бюджет заңнамасына сәйкес бюджет қаражаттарын қайтаруға және қаржыландыруды тоқтатуға; 
өз құзыретіне жататын мәселелер бойынша әкім шешімінің, өкімінің, аудан әкімдігі қаулыларының, сондай-ақ мәслихат шешімдерінің жобаларын дайындауға қатысуға; 
заңнамада және жергілікті атқарушы органдар актілерінде көзделген өзге де өкілеттіктерді жүзеге асыруға;
2) Бөлімнің міндеттері:
Шардара ауданында ішкі саясат саласында мемлекеттік саясатты жүзеге асыру; 
Қазақстан Республикасы Президенті мен Үкіметінің, облыс және аудан әкімдігінің актілері мен тапсырмаларының орындалуын қамтамасыз ету; 
ауданның ішкі саяси тұрақтылығын, ел бірлігін және қоғамның топтасуын қамтамасыз ету; 
азаматтық қоғам институттарымен, аудан тұрғындарымен өзара іс-қимыл жасау; 
ақпараттық-коммуникациялық технологиялар және ақпараттық қауіпсіздік саласындағы бірыңғай талаптардың сақталуын қамтамасыз ету. 
15. Бөлімнің функциялары
1. Қазақстан Республикасы Мемлекеттік рәміздеріне және аудан аумағында орналасқан көрнекі-ақпараттық құралдарға мониторинг жүргізу; 
2. бұқаралық ақпарат құралдары арқылы мемлекеттік ақпараттық саясатты іске асыру; 
3. «Қазақстан–2050» стратегиясының, Қазақстан Республикасы Президентінің Жолдауларының, мемлекеттік және салалық бағдарламалардың және өзге де стратегиялық құжаттардың негізгі басымдықтарын ауданда түсіндіру мен насихаттауды қамтамасыз ету; 
4. діни қызмет саласындағы мемлекеттік саясатты іске асыру; 
5. ауданда мемлекеттік жастар саясатын жүзеге асыру; 
6. «Жастар ресурстық орталығы» коммуналдық мемлекеттік мекемесінің қызметіне басшылық жасау; 
7. ауданның қоғамдық-саяси ахуалын болжауға бағытталған социологиялық зерттеулер жүргізу; 
8 Қазақстан Республикасы заңнамасында белгіленген тәртіппен қоғамдық бірлестіктермен, саяси партиялармен, үкіметтік емес ұйымдармен және кәсіподақтармен өзара іс-қимыл жасау; 
9. коммерциялық емес ұйымдардың, Қазақстан Республикасының аумағында қызметін жүзеге асыратын шетелдік және халықаралық коммерциялық емес ұйымдар филиалдары мен өкілдіктерінің (оқшауланған бөлімшелерінің) үкіметтік емес ұйымдармен өзара іс-қимыл саласындағы уәкілетті органға өз қызметі туралы, оның ішінде құрылтайшылары (қатысушылары), мүлкінің құрамы, қаражат көздері және жұмсалу бағыттары туралы мәліметтерді ұсынбаған жағдайда, Шардара ауданы әкімдігінің «Шардара аудандық ішкі саясат бөлімі» мемлекеттік мекемесі тарапынан Қазақстан Республикасының Әкімшілік құқық бұзушылық туралы кодексіне сәйкес әкімшілік құқық бұзушылық туралы хаттамалар жасалады немесе ескерту жасалады; 
10. сыбайлас жемқорлыққа қарсы мәдениетті қалыптастыру;
11. Қазақстан Республикасының Әкімшілік құқық бұзушылық туралы кодексінің              456-3-бабының 2-бөлігінде көзделген әкімшілік құқық бұзушылықтар туралы хаттамаларды жасайды; 
12. Қазақстан Республикасының Әкімшілік құқық бұзушылық туралы кодексінің                456-3-бабының 1-бөлігінде көзделген әкімшілік құқық бұзушылықтар туралы істерді қарайды.

3. Бөлім басшысының мәртебесі, өкілеттіктері

16. Бөлімді басқаруды бірінші басшы жүзеге асырады, ол Бөлімге жүктелген міндеттердің орындалуына және өз функцияларын жүзеге асыруына дербес жауапты болады; 
17. Бөлімнің бірінші басшысы Қазақстан Республикасының заңнамасына сәйкес аудан әкімі тағайындайды және қызметтен босатады;
18. Бөлімнің бірінші  басшысының  Қазақстан Республикасының заңнамасына сәйкес лауазымға тағайындалатын және лауазымнан босатылатын орынбасарлары болады.
19. Бөлімнің бірінші басшысының өкілеттіктері:
1)  мемлекеттік мекеменің жұмыс жоспарларын бекітеді; 
2)  мемлекеттік мекеменің атынан әрекет етеді; 
3) сенімхаттар береді; 
4) заңнамамен белгіленген тәртіпте мемлекеттік мекеменің қызметкерлерін көтермелейді және оларға тәртіптік жаза береді;
5) өз құзыреті шегінде бұйрықтар шығарады, қызметтік құжаттарға қол қояды;
6) мемлекеттік мекеменің ішкі еңбек тәртібін бекітеді;
7) мемлекеттік мекемеде Қазақстан Республикасының «Мемлекеттік қызметі туралы» Заңының сақталуын бақылауды жүзеге асырады;
8) азаматтарды жеке қабылдауды жүзеге асырады; 
9) Қазақстан Республикасының заңнамалық актілерде көзделген өкілеттіктерді жүзеге асырады;
10) сыбайлас жемқорлыққа қарсы заңнаманың орындалуына дербес жауапты болады;
11) Бөлімде бірінші басшысы болмаған кезеңде оның өкілеттіктерін қолданыстағы заңнамаға сәйкес оны алмастыратын тұлға жүзеге асырады;
20. Бірінші басшы өз орынбасарларының өкілеттіктерін қолданыстағы заңнамаға сәйкес айқындайды.
21. Бөлім аппаратын Қазақстан Республикасының қолданыстағы заңнамасына сәйкес лауазымға тағайындалатын және лауазымнан босатылатын лауазымды тұлға Бөлімді басқарады.
22. Бөлімнің алқалы органдары жоқ.

4. Бөлімнің мүлкі

23. Бөлім заңнамада көзделген жағдайларда жедел басқару құқығындағы оқшауланған мүлікке ие болуы мүмкін. 
Бөлім мүлкі оған меншік иесі берген мүлік, сондай-ақ өз қызметі нәтижесінде алынған мүлік (ақшалай кірістерді қоса алғанда) және Қазақстан Республикасының заңнамасында тыйым салынбаған өзге де көздер есебінен қалыптастырылады.
Қазақстан Республикасының Ұлттық Банкі, қаржы нарығы мен қаржы ұйымдарын реттеу, бақылау және қадағалау жөніндегі уәкілетті орган өздеріне бекітіліп берілген, өздерінің балансында тұрған мүлікті иелену,пайдалану және оған билік ету Қазақстан Республикасының атынан дербес жүзеге асырады. 
24. Бөлімге бекітілген мүлік коммуналдық меншікке жатады; 
25. Егер заңнамада өзгеше көзделмесе, Бөлім өзіне бекітілген мүлікті және қаржыландыру жоспары бойынша өзіне берілген қаражат есебінен алынған мүлікті өз бетімен иеліктен шығаруға немесе оған өзгедей тәсілмен билік етуге құқығы жоқ. 

5. Бөлімді қайта ұйымдастыру және тарату

26. Бөлімді қайта ұйымдастыру және тарату Қазақстан Республикасының заңнамасына сәйкес жүзеге асырылады. 
Бөлімнің және оның ведомстволарының қарамағындағы ұйымдардың тізбесі:
Шардара ауданы әкімдігі ішкі саясат бөлімінің «Жастар ресурстық орталығы» коммуналдық мемлекеттік мекемесі.

